Harvia
Perheyhtiönä alun perin toimineen Harvian perusti Tapani Harvia (1920–1998) vuonna 1950. Yhtiön toimintaa ovat sittemmin jatkaneet hänen lapsensa Pertti Harvia (s. 1950), Kullervo Harvia (s. 1951) ja Sari Harvia-Jyllinmaa (s. 1957). Harvian tehtävissä on toiminut myös perheen kolmannen sukupolven jäseniä. Verotussyistä yhtiö myytiin vuonna 2014 sijoitusrahasto CapManille ja Harvian listaaminen pörssiin otettiin harkintaan. Harvian listautuminen Helsingin pörssiin toteutui lopulta maaliskuussa 2018.
Akavan sairaanhoitajat ja Taja
Yhdistyksen toiminta alkoi epävirallisesti jo vuonna 1917. Virallisesti yhdistys rekisteröitiin vuonna 1957 nimellä Suomen sairaalain ylihoitajat. Perustajina olivat Helsingin Auroran sairaalan ylihoitajat, jotka halusivat päästä vaikuttamaan enemmän omaan työhönsä ja sairaalalaitoksen kehittämiseen. Yhdistys liittyi Akavaan 1973. Nimi muutettiin 60-luvulla Ylihoitaja-yhdistykseksi ja vuonna 2001 muotoon Terveystieteiden akateemiset johtajat ja asiantuntijat ry.